open-index/open-wikipedia-markdown huggingface dataset:
Marc Delissen

**Marcus Johannes Elisabeth Leopold (Marc) Delissen** (Amsterdam, 14 jannewarie 1965) is 'ne veurmalige Nederlandjse hockeyer, dae in zien carrière 261 interlandjs sjpeelde veur de Nederlandjse nationale ploog. Hae scoorde in dees wedsjtrieje 98 keër.

## Loupbaan
Delissen woort gebaore in Amsterdam mer greujde op in ’t Limburgse Maorveldj biej Gäöl. Hae sjpeelde mèt ziene broor Robbert – later ouch international – biej de Hockeyclub Gelaen, die door hun toedoon van de veerde nao de eësjte klas promeveerde. Later góng hae sjpele biej HOC Gazellen Combinatie (HGC) in Wassenaar, wó hae in de vootsjpaore trooj van ziene vormgaever Wouter Leefers. Hae maakde op neugetieënjaorige laeftied, op 21 oktober 1984, zien interlandjdebuut in de oefenwedsjtried  Nederlandj-Ierlandj (1-0) in Londe. 

Hae wón mèt HGC tweë landjstitele: in 1990 en 1996. Mèt 't Nederlands èlftal woort hae in 1987 Europees kampioen en in 1990 waereldkampioen. Mèt ’t nationale team nóm hae es sjpelbepaolende middeveldjer en 'valsje sjpits' drie keër deil aan de Olympische Sjpele, in 1988, 1992 en 1996. Naodat hae in 1988 in Seoel al èns de brónze medajje hej gewónne, behaolde hae in 1996 in Atalanta zien groatste succes door dao de gouwe medajje te winne. In 2000 waas hae es assistent-bóndjscoach van Maurits Hendriks opnuuj succesvol wiej zien team mèt ein gouwe medajje de Olympische titel prolongeerde. Es sjpeler droog hae ouch jaorelank de aanveurdersbandj biej ’t Nederlandjs èlftal.

Delissen is nao zien loupbaan es hockeyer wirkzaam es advocaat in Den Haag en van midde 2002 pes ’t veurjaor van 2005 hoofcoach biej de mannehockeyploog van HGC. 

## Externe link
* Marc Delissen op Hoofdklassehockey.nl
Raod veur 't Limburgs

De **Raod veur 't Limburgs** is ein commissie van persoeane die door Gedeputeerdje Staote beneump is óm zörg te drage veur 't Limburgs. Dae Raod adviseert ouch Gedeputeerde Staote bie 't te veure taalbeleid.

De Raod veur 't Limburgs is de werkgaever vanne streektaalfunctionaer. Same mit dem veurtj de Raod 't werk oet. De Raod zaet waat de streektaalfunctionaer doon mót en zörg mit d'r veur det 't werk gooj kwaliteit haet.

## Wirkwies
De Raod veur 't Limburgs is 'n adviescommissie van Gedeputeerdje Staote van de Provincie Limburg. De Raod óngerzeuk de consequenties van de erkinning van 't Limburgs volges 't Europees handjves veur regionaal tale van de Europese Raod. Daobie óntwikkeltj de Raod veurstèlle veur de wiejer oetveuring van deil II van 't handjves en adviseert hae Gedeputeerdje Staote van Limburg euver 't te veure taalbeleid. Ouch initieert de Raod projecte womit d'n aandach veur de Limburgse streektaal wuuert óngerstuuendj. Dees projecte waere doorgaons in samewirking mit de Limburgse streektaalfunctionaer, Ton van de Wijngaard, oetgeveurdj.
 
De leje van de Raod veur 't Limburgs waere beneump door Gedeputeerde Staten. Zie vertaengewäördige weitesjappelike instèllinge en maotsjappelike en cultureel organisaties oet Limburg en de aangrenzendje gebejer, inclusief 't Pruses en 't Belsj. Wiejer make drie streektaalambassadeurs deil oet van de Raod. Häör specifieke taak is 't promote van 't Limburgs en 't oetdrage van 't provinciaal streektaalbeleid bie 't groeat publiek.
 
## Samestèlling
De Raod veur 't Limburgs is es volg samengestèldj:
* Prof. dr. R. van Hout, Radboud Universiteit Numwaege, veurzitter
* Lic. R. Keulen, Katholieke Universiteit Leuve
* Dr. G. Cornelissen, Institut für Landeskunde und Regionalgeschichte, Bonn
* Dhr. L. Heijenrath, Veldeke-Limburg
* Mw. Drs. K. Jansen-Rompen, Provincie Nederlands Limburg
* Dhr. R. Godschalk, Jóngere Netwerk Limburg
* Mw. R. Sprooten, streektaalambassadeur
* Dhr. N. Wolfs, streektaalambassadeur
* Dhr. F. Pollux, streektaalambassadeur

## Brónne

* Limburgse Dialekte - Raod veur 't Limburgs
* Hoes veur de Kunste - Raod veur 't Limburgs
Patrick Dybiona

**Patrick Stefan Bernard Dybiona** (Brunssum, 12 september 1963) is 'ne veurmalige Nederlandjse topzjwömmer mèt es sjpecialiteit de korte afsjtand op de  vrieje sjlaag. Hae nóm veur Nederlandj eine keër deil aan de Olympische Sjpele in 1988 in Seoel.

In de Zuud-Koreaanse hoofsjtad wis Dybiona allein de finale te bereike mèt de estafetteploog op de 4x100 maeter wisselsjlaag, same mèt Ron Dekker (sjaolsjlaag), Frank Drost (vlindersjlaag) en Hans Kroes (rögksjlaag). Haezelf naom op dit nummer de vrieje sjlaag veur zien raekening. 't Team eindjigde in de finale es zevende in 'ne tied van 3.46,55. 

Op de 4x100 maeter vrieje sjlaag vele Dybiona en teamgenaote boete de eindjsjtried: èlfde plaatsj in 3.25,26. Biej zien twee perseuënlikke sjtarts, de 100 en de 200 maeter vrieje sjlaag, wis de Limburger neet door te dringen tot de finale; hae finishde op respectievelik ein dertigste (51,79) en de 34ste (1.52,67) plaatsj.

Biej de waereldkampioensjappe in 1986 woort hae mèt zien estafetteteam 7e op de 4x100m wisselsjlaag en 7e op de 4x200m vrieje sjlaag en 8e op de 4x200m vrieje sjlaag.
Internationaal hej hae ’t meiste succes op de Universiade van 1987 wo hae drie zilvere medajjes won; ein perseuënlikke medajje op de 100m vrieje sjlaag en tweë mèt de estafetteploog op de 4x100m vrieje sjlaag en de 4x200m vrieje sjlaag.
Gonnelien Gordijn

**Gonnelien Rothenberger-Gordijn** (Wieërt, 5 juni 1968) is 'n Nederlandjse amazone. 
Zie is gebaore es **Gonneke Antoinette Arnolda Johanna Adriana Robertine Gordijn** en is getrouwd mèt de Duutsje ruter Sven Rothenberger. Zoawaal Sven es Gonnelien doon aan dressuur. 

Zie deeg veur Nederlandj mit aan de Olympische Sjpele van 1996 in Atlanta en won daobiej mèt häör paerd *Olimpic Dondolo* ein zilvere medajje op ’t nummer dressuur veur lanjeteams, same mèt häör teamgenote Anky van Grunsven, Tineke Bartels-de Vries en häöre miensj Sven Rothenberger. Individueel behaolde zie ein 16e plaatsj in ’t eindjklassemènt. Dat man en vrouw allebei tegeliek ein medajje winnen op de Sjpele is es uniek te besjouwe.

## Externe link
* Gonnelien Gordijn op SR/Olympic Sports
Wiel Hendrickx

**Wilhelmus Gerardus Antonius (Wiel) Hendrickx** (Hael, 3 fibberwarie 1908 – Gratem, 18 mieërt 1984) waas 'ne Nederlandjse ruter en rutercoach, gesjpecialiseerd in de samegesjtèlde wedsjtried (eventing). 

In 1952 deeg hae mit aan de Olympische Sjpele in Helsinki mèt zien paerd *Patrick*. Biej de individuele wedsjtried behaolde hae op de dressuur -153,3 punte en biej de steeplechase 27 punte, mer biej de cross country woort hae gediskwalificeerd door drie weigeringe van zien paerd. Veur ’t team, dat wiejer besjtóng oet de Brabantse breurs Ernest en Max van Loon, waas ouch gein succes weggelag, aangezeen allebei zien teamleje, óm dezelfde raeje, ouch gediskwalificeerd woorte.
Mijl

De **mijl** is een lengdemaot, die tegewoordeg veurnaomelek nog in de Ingelstaolege wereld weurt gebruuk. Vreuger woorte reisaofstande in mijle aongegeve. De lengde vaan 'ne mijl waor evels neet euveral geliek. Vaanajds waor 't de lengde vaan doezend dobbel stappe. In 't metriek stèlsel is de mijl vervaange door de kilometer.

't Gief versjèllende mijle:
* 'n aw Nederlandse maot, de Nederlandse mijl
* de Franse mijl (mille), oftewel 1000 toise
* de Ingelse mijl, geliek aon 1609,344 meter
* de US Survey-mijl is 3 mm langer, dus 1609,347 meter
* de ziemijl, geliek aon 1852 meter, wat e kwaart is van de geografische mijl, gebruuk in de loch- en zievaart
* de geografische mijl, geliek aon 7400 meter, oftewel 1/15 vaan 'n breidtegraod vaan de Eerd
* de Noors-Zweedse mijl, geliek aon 10 kilometer
* de Romeinse mijl, geliek aon doezend dobbel passe, 1478 meter
* de metrische mijl, geliek 1500 meter, gebruuk in de sport (beveurbeeld sjaatse en hardloupe)
* de Belzje mijl, geliek aon 5 kilometer
Tracy Looze

**Tracy Looze-Hargreaves** (Bulli, 16 augustus 1973), biegenaamp *Princess*, is ein Nederlandjse, van oarsjprunk Australische, triatlete. 

In 1999 waas ze Australisch kampioen triatlon.
In 2003 trouwde ze mèt de Nederlandjse toptriatleet Dennis Looze en kroog zoadoonde ein Nederlandjs paspaort. Hiejdoor moch ze veur Nederlandj deilnumme aan de Olympische Sjpele  in 't Griekse Athene. Zie eindigde dao op de Olympische triathlon op de 29e plaatsj in 'ne tied van 2.10.35,81. 
’t Renne ging häör in deze wedsjtried ’t beste aaf want ze hej hiebiej de 11e sjnelste tied. Mer ze haw biej ’t zjwömme (46e tied) te väöl tied verlaore óm ein gooj eindjklassering te kènne behaole. 
Tot häör groatste prestatie mót de euverwinning in de prestigieuze triatlon van Holte in 2002 waere gezeen. In 2004 woort ze tweëde biej ’t Nederlandjs kampioensjap Olympische aafsjtand achter Wieke Hoogzaad. 

## Palmares
* Australisch kampioen triatlon - 1999
* 1999: 27e ITU waereldbaekerwedsjtried in Ishigaki
* 1999: 15e ITU waereldbaekerwedsjtried in Gamagori
* 1999: 12e ITU waereldbaekerwedsjtried in Sydney
* 1999: 3e ITU waereldbaekerwedsjtried in Kapelle-op-den-Bos
* 1999: 2e ITU waereldbaekerwedsjtried in Tiszaujvaros
* 1999: 2e ITU waereldbaekerwedsjtried in Lausanne
* 2000: 9e ITU waereldbaekerwedsjtried in Toronto
* 2001: 5e ITU waereldbaekerwedsjtried in Tiszaujvaros
* 2002: 3e ITU waereldbaekerwedsjtried in Tiszaujvaros
* 2002: 11e ITU waereldbaekerwedsjtried in Nice
* 2002: DNF ITU waereldbaekerwedsjtried in Funchal
* 2002: Winnaeres triatlon van Holten
* 2003: 12e ITU waereldbaekerwedsjtried in Geelong
* 2003: 4e ITU waereldbaekerwedsjtried in Tiszaujvaros
* 2003: 14e ITU waereldbaekerwedsjtried in Salford
* 2003: 20e ITU waereldbaekerwedsjtried in Ishigaki
* 2003: 29e EK olympische aafsjtand - 2:18.43
* 2003: 21e WK olympische aafsjtand - 2:11.24
* 2004: 2e NK olympische aafsjtand in Zundert
* 2004: 7e WK olympische aafsjtand in Ishigaki
* 2004: DNF WK olympische aafsjtand in Salford
* 2004: 29e Olympische Sjpele van Athene -2:10.35,81

## Externe links
* Profiel op de website van de ITU
* Tracy Looze op SR/Olympic Sports
* Oetsjlaeg op the-sports.org
Karel Dormans

**Karel Willem Dormans** (Wieërt, 6 mieërt 1975) is 'ne Nederlandjse roejer. Hae vertaengewoordigde Nederlandj op de Olympische Sjpele van 2004 in Athene. 

Dormans, van beroep biomechanisch ingenieur, is lid van de Eindhaovese roejvereiniging Thèta. Hae woort in 2004 geselecteerd veur de Olympische Sjpele es lid van de lóchte veer-zónger-sjtuurman, die wiejer besjtóng oet Gerard van der Linden, Ivo Snijders en Joeri de Groot. Dit team behaolde ein veerde plaatsj achter Denemarke (goud), Australië (zilver) en Italië. 
In 2000 hej hae al eërder aan de Olympische Sjpele kènne deilnumme, aangezeen hae doe es reserve sjtóng aangemeldj, mer hae kaom neet in aktie.

Hae deeg van 1999 pes 2003 ouch mit aan ’t waereldkampioensjap roeje; zien beste resultaat hiebiej waas ein zilvere medajje in 2003.

## Externe Links
* Karel Dormans op sports-reference.com
* CV Karel Dormans
Silvia Pepels

**Silvia Maria Johannes Pepels** (Sjtein, 6 jannewarie 1975) is 'n veurmalige triathlete.

Zie nóm in 2000 deil aan de Olympische Sjpele in 't Australische Sydney en eindigde dao op de Olympische triathlon op de 26e plaatsj in 'ne tied van 2.07.05,01. 
Zie gong in deze wedsjtried veurtvarend van sjtart en laog nao ‘t 1,5 km zjwömme op ein 8e plaatsj. Nao ’t fitserenne laog ze op de 19e plaatsj, wonao ze nao ’t renne nog mer 26e waas.

Häör groatste prestatie is ’t Nederlandjs kampioensjap in ’t Olympische jaor 2000. In 1999 waas ze al èns derde gewore biej ’t NK en in 2002 woort ze tweëde.

## Palmares
* 1996: 22e EK olympische aafsjtand in Szombathely - 2:06.45
* 1997: 18e WK olympische aafsjtand in Perth - 2:03.55
* 1998: 15e EK olympische aafsjtand in Velden - 2:07.37
* 1998: 22e WK olympische aafsjtand in Lausanne - 2:13.14
* 1999: 3e NK olympische aafsjtand in Holten - 2:05.54
* 1999: 18e EK olympische aafsjtand in Funchal - 2:06.25
* 2000: 1e NK olympische aafsjtand in Holten - 2:07.15
* 2000: 26e Olympische Sjpele Sydney -2:07.05,01
* 2001: 20e EK olympische aafsjtand in Karlovy Vary - 2:29.50
* 2002: 2e NK olympische aafsjtand in Zundert - 2:02.27

## Externe links
* Silvia Pepels op SR/Olympic Sports
* Oetsjlaeg op the-sports.org
Bas Peters

**Bas Peters** (Hael, 14 mei 1978) is 'ne Nederlandjse mountainbiker oet ’t Limburgse Hael. 

Peters deeg in 2004 names Nederlandj mit aan de Olympische Sjpele in Athene wo hae ein verdeenstelikke 13e plaatsj behaolde op 6.42 min. van de winnaer.

## Belangriekste resultate
**2010**
*1e Stappenbelt Rabobank MTB Trophy 2010 (Elite)

**2008**
*1e biej 't Nederlandjs kampioensjap Mountainbike Marathon (Elite)
*3e biej 't Nederlandjs kampioensjap Mountainbike XC (Elite)
*3e Benelux Kampioensjap

**2007**
* 1e Benelux kampioen (Elite)
* 3e biej 't Nederlandjs kampioensjap Mountainbike XC (Elite)

**2006**
* 1e Goossens Merida MTB Trophy
* 1e Beneluxcompetitie Malmédy

**2004**
* 13e biej de Olympische Sjpele, Athene (Mountainbike) in 2.21.44

## Team
* Team Combee-Merida, www.teamcombee.nl ónger leijing van awt Motocrosser Leo Combee.
Theo Vroonhoven

**Theo Vroonhoven** (Venlo, 15 mei 1940) is 'ne veurmalige Nederlandjse hockeyer. 

Van Vroonhoven woort gebaore in Venlo en verhoesde later nao de provincie Utrech. Hae sjpeelde voor SCHC oet Bilthoven. Veur de Nederlandse hockeyploog kaom hae es bènnesjpeler 87 keër oet in offesjele interlands. Hae maakde ouch deil oet van de selecties die deilnaome aan de Olympische Zomersjpele van 1960, 1964 en 1968. Behauve mèt hockey waas hae ouch actief es medisch professor aan de 't Universitair Medisch Centrum Utrecht (UMC). Allewiel is Van Vroonhoven woonechtig in Amersfoort.
Frits Sins

**Frederik Jacobus Johannes (Frits) Sins** (Zitterd, 30 augustus 1964) is 'ne Nederlandjse kanovaarder. Hae vertaengewoordigde Nederlandj twee keër op de Olympische Sjpele; in 1992 in Barcelona en in 1996 in Atlanta. 

Dormans, van beroep leëraar gesjiedenis en aerdriekskunde, waas in daen tied lid van de Zittesje kanovereiniging Naviculare. Hae nóm op de OS van 1992 deil aan ’t slalom wildwatervare K1 en behaolde dao-in ein neugetieënde plaatsj in ’t eindjklassemènt. Op de OS van 1996 behaolde hae ouch op ’t nummer slalom wildwatervare K1 ein 37e plaatsj. 

## Externe Links
* Frits Sins op sports-reference.com
Geert van Eijk

**Gerardus Hubertus Wilhelmus (Geert) van Eijk** (Tegele, 8 oktober 1948) is 'ne Nederlandjse hockeyer. Hae vertaengewoordigde Nederlandj op de Olympische Sjpele van in 1976 in Montréal. 

Van Eijk, leëraar lichamelikke opvoeding, waas in daen tied eësj lid van de Tegelse Hockey Club (THC) en later van de Venlose Hockey Club (VHC). Hae sjpeelde op de OS van 1976 alle wedsjtrieje en behaolde mèt zien team ein veerde plaatsj. In de wedsjtried óm ’t brons woort mèt 4-3 verlaore van Pakistan, naodat eësj in de hauve finale mèt 2-1 woort verlaore van de latere winnaer van ’t goud, Nuuj-Zeëlandj. 

## Externe Links
* Geert van Eijk op sports-reference.com
.nl

**.nl** is 't tópleveldomein vaan Nederland. Dees code woort es ierste ccTLD's (landcode TLD) euvergedrage aon Piet Beertema van 't Centrum veur Wiskunde en Informatica (CWI) in Amsterdam op 25 aprèl 1986. Sinds 31 januari 1996 weure .nl-domeine oetgegeven door SIDN, de Stichting Internet Domeinregistratie Nederland. Sinds 2003 kinne ouch particuliere 'n domein registrere. 't Domein is zier populair in Nederland: in jannewarie 2011 goaf 't ruim 4,2 miljoen .nl-domeinnaome. 't Is daomèt 't ein vaan de populairste land-domeinnaome in de wereld.
.gr

**.gr** is 't tópleveldomein vaan Griekeland. Dees code woort geïntroduceerd in 1989 en is zier populair in Griekeland. 

## Externe link
* Website vaan FORTH, de Griekse registrar
Concepción (Chili)

**Concepcion** (Spaons: *Concepción*) is 'n stad in Chili, en had in 2002 261.061 inwoeners.

## Gallerie

Aafbeilding:Arco de Medicina UdeC.jpg|
Aafbeilding:Moderno Edificio en Concepción.jpg|
Aafbeilding:Desembocadura del Biobío.jpg|
Aafbeilding:Ex Catedral de Concepción.jpg|
Aafbeilding:Biobus01.jpg|
Aafbeilding:Hotel El Araucano.JPG|
Aafbeilding:Plaza de Armas Concepción.jpg|


## Extern linke
*Officieel site {es}
Zoermoos

**Zoermoos** is gesjneie wit moos wat doer de inwirking van versjeie milkzoerbacterië geconserveerd is. Zoermoos sjmakt daodoer zoer, meh is op de ganse welt e populair gerech.

## Samesjtèlling
Zoermoos haat 'n gael kluur en haat, angesj es de mieëste anger geconserveerde produkte, väöl vitamine C. D'r Ingelsje óntdèkkingsraeziger James Cook vóng oet dat 't aeëte va zoermoos de oplossing vuur scheurbuik waor. 't Haat aoch vitamine B en iezer. Bie 't kaoëke kump neet, wie bie anger moos, de typische sjproeteloch vrie.

## Productie
De boeteste blaar van 't wit moos waere weggehaold en de hel kaer oetgebaord. De blaar die uëverblieve waere fiengesjneie en gezoute (mit óngevier 1,5% zout). Huuj d'r daag waert dit in de fabrieke gedaoën. Vreuger hawwe väöl luuj 'ne groeëte Kölse pot in d'r kelder sjtaoën, woe-i me 't moos, aafgedèk en aagedrök, loot giste. Dit giste waert noe gedaoën in plastic tute gevöld mit water. Zètmael en soeker waere ómgezat i milkzoer. Dit proces kint, aafhenkelink van de temperatuur en de sjtructuur van 't moos, drie tot ach waeëke doere. Zoermoos vilt väöl lichter op d'r maag es 't oersjprunkelik wit moos.

Vuur 'ne get angere sjmaak te kriege gebroekt me aoch dèks wien in 't gistingsproces. Zoeë kiet me *wienzoermoos*. Aoch kroed kint hievuur gebroek waeëre, dan haesjt 't *kroedzoermoos*.

Op 't Hollendsj it me zoermoos dèks es sjtamppot.

## Historie
Me dinkt dat zoermoos oersjprunkelik oet 't noorde va China kump en mit de Mongole en anger volker doer volksverhoezinge nao Europa is gekomme. Vuural in Oeës-Europa waert zoermoos traditioneel väöl gegaeëte. Oeës-Europese Joeëde zouwe 't gerech nao 't weste höbbe gebrach.

## Zuuch ouch
Joeri Gagarin

**Joeri Aleksejevitsj Gagarin** (Russisch: Юрий Алексеевич Гагарин) (Kloesjino, 9 miert 1934 – kortbij Moskou, 27 miert 1968) waor 'ne kosmonaut (de Russische benaoming veur astronaut). Heer waor d'n ierste mins in de ruimte wie heer op 12 aprèl 1961 woort gelanceerd aon boord vaan de Vostok 1.

## Biografie
Gagarin woort gebore in e dörp kortbij Gzjatsk in de oblast Smolensk. Heer waor piloot in de Russische lochmach en woort in 1960 geselecteerd, same mèt 19 collega's, veur de ierste gróp die de training en opleiding tot ruimdevaarder gónge volge. In ierste instantie woort German Titov gekoze veur de ierste bemande ruimdevlöch, mer umtot de autoriteite ziene naom te Duits voonte klinke, woort Gagarin geselecteerd veur de lancering in de Vostok 1. Heidoor woort heer de ierste mins in de ruimde. Vaanaof 1962 deende heer es representant in d'n Opperste sovjet. 

Gagarin woort opgeleid es reservebemanning veur de Sojoez 1, de vlöch die op 24 aprèl 1967 rampzaoleg eindegde mèt d'n doed vaan 't einege bemanningslid, Vladimir Komanov. Gagarin woort ouch geselecteerd veur de training veur 'n missie nao de maon. Die missie höbbe de Russe oeteindelek aofgelas.

't Gief hardnekkege complottheorieë tot veur Gagarin minstens twie aander Russe in de ruimde zien gewees, boe-oonder Vladimir Iljoesjin. Dees veurgengers zouwe evels zwoer gewond zien geraak of 't zelfs neet euverleef höbbe. Bewies wat heiveur aongevoerd woort bleek allemaol gefingeerd.

Gagarin kaom op 27 miert 1968 op 34-jaorege leeftied um 't leve bij 'n oongelök mèt 'ne Mig-15 tijdens 'n routinevlöch kortbij Moskou. Gagarin waor getrouwd en had twie kinder. Heer is begraove bij de moer vaan 't Kremlin. Eder jaor weurt dao op 12 aprèl, d'n daag vaan de kosmonaute, 'ne krans gelag. 't Kosmonautetrainingscentrum Joeri Gagarin in Starestad bij Moskou is nao häöm verneump. Ouch de stad Gzjatsk, kortbij zien geboortedörp, woort in 1968 umgeduip in Gagarin.

## Referenties



File:The Soviet Union 1964 CPA 3014 stamp (Space Exploration. Gagarin and Vostok 1).jpg|
File:1976 4569.jpg|
File:1977 4693.jpg|
File:Postage stamp - 75th Anniversary of the Birth of Yuri Gagarin.jpg|
File:Stamp of Azerbaijan 595.jpg|
File:RR5514-0005R 10 рублей биметалл 2001 40 лет полета Гагарина реверс.png|
File:RR5714-0010R.png|
File:RR5220-0010R.png|
File:2011. Stamp of Belarus 07-2011-03-28-m.jpg|
File:Stamp 2011 Gagarin (1).JPG|
Sjtasie Houtem-Sint Gerlach

De **sjtasie van Houtem-Sint Gerlach** lik in Sint Gerlach es sjtasie (halte) op de Heuvellandlien tösje Mestreech en Heerle. 't Geboew dateert van 1903, mèt art-nouveaukènmerke en is opgetrokke in hout. In 1938 woort 't verboewd en gedeiltelik toegetummerd. 't Is 't enigste euvergebleve houte sjtasiegeboew van Nederland.

In vreuger jaore laog in Houtem, ongevaer 'ne kilomaeter nao 't weste, 'n eige halte aan 't sjpoor. De sjtasie heesj toen Sint Gerlach. De halte Houtem woort vervolges de sjtopplaats Vroenhof en de sjtasie Sint Gerlach kreeg toen de naam *Houtem-Sint Gerlach*. De halte Vroenhof bleef tot 1936 in gebruuk. 'ne Kilomaeter nao 't oaste, bie Geerlingshof in 't gehuch Sjtraobaek, waor 'n halte op verzeuk. 

Bie de sjtasie is 'n fietsesjtalling aanwezig. 
Allein sjtoptreine van Veolia van de Heuvellandlien sjtoppe aan dees sjtasie.
## Externe link
*artikel van Leon Willems in '''t Sjtegelke'' van de heemkundevereiniging Houthem-St. Gerlach
Irakleio

**Irakleio** kin verwieze nao:

* Irakleio (stad), de hoofstad vaan 't gelieknaomeg departemint, en vaan regio en eiland Kreta
* Irakleio (departemint), 't departemint boe de gelieknaomege hoofstad ligk
Vroenhove

**Vroenhove** is e dörp in de Belsj-Limbörgse gemeinte Riems, aon de grens mèt Nederland bij Mestreech. 't Dörp had in 2005 1.125 inwoeners.

## Aonziech
Vroenhove weurt in twie gesnooje door 't Albertkenaal. D'n eigeleken dörpskern ligk aon de weskant, meh aon d'n ooskant, langs de Mestreechtersteinweeg, strek ziech ouch bebouwing oet. De weskant besteit evegood veur e groet deil oet lintbebouwing, meh heet wel 'n dörpskómp. 't Belaankriekste monumint is de neoromaanse Pieters- en Paulskèrk (zuug foto).

## Dörpsfuncties
't Klein dörp veurzuut, wie aander grensplaotse, in 'n woenbehoofde vaan Mestreechter studente, veural ierstejaors die in de stad nog gein kamer kinne vinde. Vreuger veurvölde 't ouch 'n oetgaonsfunctie: in de gemeinte golle gein sletingstije, wat in Mestreech wel zoe waor. Noe zien de mieste kaffees bij de grens weg.

## Dialek
Vroenhove kint, zjus wie Kan, e Treechterlands dialek, wat sterk door 't Mestreechs is beïnvlood.

## Historie
Vroenhove stoont tot in de negentienden iew bekind es *Moontenake*. In 1839 woort de gemeinte gesplits: 't gebeed um Mestreech mós 'n bufferzaone veur Nederland weure. Zoe kaome de gehuchte Nekum, Kaberg en Wolder in de Nederlandse gemeinte Aajd-Vroenhove te ligke; Vroenhove zelf woort Belsj. In d'n Twiede Wereldoorlog is hel gevochte bij de brögk. 't Belsj leger perbeerde die op 10 mei 1940 op te bloze um de Pruse de pas aof te snije; dit mislökde en tien soldaote kaome um. Denao perbeerde ouch vlegers de brögk vergeefs kepot te sjete. In 1977 woort de gemeinte Vroenhove opgeheve en bij Riems geveug. Hubert Marres waor mèt 50 jaor (1908-1958) de langs zittende börgemeister vaan de gemeinte. In 2010 woort 't verkiersknelpunt bij Vroenhove opgelos door de bouw vaan 'n nui brögk.

## Bronne
Dit artikel is gebaseerd op, meh neet vertaold oet, 't corresponderend Nederlandstaoleg artikel, en wel dees versie.
Windhoek

**Windhoek** (Duutsj: Windhuk) is de hoofsjtad va Namibië, ing republiek in 't zude va Afrika. De sjtad ligk op zoeëget 1.650 meter boave zieënivo in 't centrum van 't lank, tussje de Erosberge in 't oeëste, de Auasberge in 't zude en 't Khomashoeëglank in 't weste. I Windhoek leëve hütsedaags bekans 315.000 miensje. Windhoek is neet alling 't politieke, meh óch 't kultoerele en economisje hat van 't lank. 't Parlement en de Universiteit va Namibië sjtónt hei, en óch 't insigste theater van 't lank. De mieëts gekalde sjproak i Windhoek is Afrikaans. Doaneëve kalle vöal lüj Ingelsj, seër 1990 de officiële besjtuursjproak va Namibië. Anger sjproake die vöal gekald weëde, zint Duutsj en Afrikaanse tale, wie bevuurbild 't Osjiwambo, de sjproak va g'n Owambo, 't grutste volk va Namibië.

## Ethymologie
Windhoek is va aodsheer bekank ónger twieë name, /Ai//Gams (Nama vuur 'werme brón') en Otjomuise (Otjiherero vuur 'plaatsj mit damp'). De name verwieze noa de werme brónne i g'n sjtad. D'r naam Windhoek kunt meuglig van 't Afrikaanse woad vuur winkhook, 'windhoek'. Ing anger theorie is dat d'r naam in 't nuëgetieënde joarhónderd is gegeëve es verwiezing noa de Wintershoekberge bei 't dörp Tulbagh i Zuud-Afrika. D'r naam kunt vuur 't ieësj vuur rónk 1840. I deë tied koame vöal lüj, die inne miesjmasj woare va blanke en sjwatte miensje en die Afrikaans kalde, noa d'r geëgend touw.

## Gesjiechte

De sjtad woeëd officieel opgeriech i 1890. Namibië woar, ónger d'r naam Zuudwes-Afrika, va 1890 bis 1915 ing Duutsje kolonie. I g'n sjad sjtónt mónnemente die erinne a d'r Duutsje tied, wie de Christuskirche, 't Reiterdenkmal vuur gevalle Duutsje soldoate en 't Tintenpalast, woeë vreuger 't Duutsje koloniale besjtuur zoot. I d'r Ieësjte Weltkreeg woeëd Namibië semlich flot durch Zuud-Afrikaanse soldoate igenómme. De facto woar Zuudwes-Afrika bis 1990 ing Zuud-Afrikaanse provins en Windhoek de hoofsjtad va die provins. De apartheid, de Zuud-Afrikaanse politiek va oetsjleting teëge lüj die neet blank woare, goof 't óch hei: witte, broene en sjwatte miensje kóste i Windhoek neet durchee leëve. I 1990 woeëd Namibië ing zelfsjtendige republiek en Windhoek de hoofsjtad doava.

## Vasteloavend
Windhoek hat óch inne ege vasteloavesverein, de 'Karnevalsgesellschaft Windhoek 1952'. D'r vasteloavend i Windhoek hat vöal tradisies uëvergenómme va karnaval i Kölle en Mainz. 't Fes is noa Namibië gebrach woeëde durch Duutsje Namibiërs, lüj die aafsjtamme va Duutsje koloniste oet d'r tied dat Namibië ing Duutsje kolonie woar. 

## Extern linke
* Officieel webziej va g'n sjtad Windhoek
Chlamydia

**Chlamydia**, medisch ouch wel **chlamydiase**, is 'n väölveurkoumende geslachskrenkde, veroerzaak door egaal welke bacterie vaan de familie Chlamydiaceae. 'n Bezunderheid vaan dees familie is tot ze allein in minseleke celle weurt gevoonde. Bacterië invadere 'n cel en bewoene die lankdoreg Wie alle geslachskrenkdes weurt chlamydia euvergedrage via liechaamsvochte, zoewel door vaginale es orale en anale seks. Boete versjijnsele aon de geslachsdeile lievert 't ouch dèks krenkde aon de ouge op. De symptome höbbe väöl gemeinte mèt druper.

## Teikes en symptome
### Genitalië
Bij vrouwlui oontstik dèks de baarmojerhals, meh in 50 tot 70% vaan de gevalle is dit symptoomloes. Vaan hun die 'n asymptomatische oontsteking höbbe die neet door d'n dokter weurt oontdèk, oontwikkelt oongeveer de helf blaos- of eileieroontsteking; dit liet dèks litteikes achter op de genitalië. Daodoor kin de lijster oonvröchbaar weure. Aander symptome zien pien bij 't pisse en de coïtus, koorts en frequintere gaank nao de plee.

Bij manslui uut ziech de krenkde dèks in 't oontstoke pisbuis (uretritis), e brennend geveul bij 't pisse, opgezatte klitse en groete aofsjeiing, die get leechter en minder tej is es de aofsjeiing die me bij druper krijg.

### Ouge
Chlamydia aon 't oug neump me trachoom; dit is 'n agressief krenkde die dèks tot blindheid veurt. Me kin 't bij de geboorte kriege es de mojer besmet is, meh de bacterie verspreit ziech ouch hiel gemekelek via de vingere; es eine de ouge mer oetvrief en eine daonao 'n haand gief kin dat dus al tot besmetting leie.

### Aander symptome
Me kin vaan chlamydia ouch athritis kriege, en wel 't Syndroom vaan Reiter. Dit euverkump veural manslui of jónge oonder de 25. In 't geval vaan de bactier *C. trachomatis* kin me ouch lymphogranuloma venereum ofwel lymfeklieroontsteking kriege.

## Bron
D'n inhaajd vaan dit artikel is aofkumsteg vaan zienen Ingelsen tegehenger, en wel dees versie.
Hamburger

'ne **Hamburger** is 'n bruuëdje mit 'n sjief gehak vlaesj, dat dèks verkoch waert es zoegenaamd "fastfood".

De historie van d'r hamburger is neet gans dudelik, allewaal zieëker is dat 't woerddael "ham" nieks te make haat mit sjink ("ham" in 't Ingelsj en Nederlands). D'r hamburger wie vier 'm huuj d'r daag kinne, woert waarsjienlik vuur 't ieësj bereid in de Duutsje sjtad Hamburg. Duutsje emigrante höbbe dit concep mitgenómme nao de Vereinigde Sjtate, woe d'r moderne hamburger is óntsjtange.

't Gieëft 'ne haop variante. Oersjprunkelik woert allein rindvlaesj gebroek, meh huuj d'r daag waere aoch hoondervlaesj, paerdsvlaesj en verkesvlaesj in hamburgers verwirk. Aoch gieëft 't hamburgers van allein hoondervlaesj en besjtónt vegetarische versies. Klassieke hamburgers waere gebraoë, meh sómmige gefrituurd en lieke mieë op platte frikandelle. 'ne *Cheeseburger* is 'ne bekinde variant woebie me 't bruuëdje belèkt mit 'n pleksjke kieës. Anger populair belèk is mósterd, ketchup, un, kómkómmer, tomaat en sjlaat.

Hamburgers waere dèks gegaeëte same mit friete of anger fastfood. De mieës bekinde hamburgerrestaurants zint Burger King en McDonald's. Hamburgers waere aoch verkoch bie fritures.
Sirius (staar)

**Sirius** is 'n staar in 't starebeeld Groeten Hoond. Ze weurt ouch wel de **Hoondsstaar** geneump. 't Is de mies helder staar aon de starenhiemel, mèt 'n magnitude vaan -1,46 wel twie kier zoe helder es de dao-op volgende, Canopus. De helderheid is te daanke aon zoewel de intrinsieke leechkrach (luminositeit) es aon d'n aofstand tot de Eerd: Sirius steit mèt 'nen aofstand vaan 8,6 leechjaor relatief kortbij.

## Dobbelstaar
In 1844 woort opgemerk door Friedrich Bessel tot de staar gein rechte baon aon d'n hiemel besjrijf. Heer diechde dat touw aon 't feit tot Sirius nog 'ne begeleider had. Deze begeleider, Sirius B, woort in 1862 veur d'n ierste kier gezeen. Later woort vasgestèld tot Sirius B 'ne witten dwerg is: d'n diameter is slechs 0,0022 (eus zon=1), dewijl de massa 0,99 is (eus zon=1). De deechde is daan dus 100.000 kier groeter es de deechde vaan de Zon.
Atomic Kitten

**Atomic Kitten** waas 'ne popband oet Groot-Brittanië. Ze zeen biejein gekaome in 1998 en oetereingegange in 2004, wonao ze in 2012 weer oppernuuj zeen begós. 

De bezitting woor:
* Liz McClarnon (1998-2008) 
* Natasha Hamilton (1999-2008) 
* Jenny Frost (2001-2008) 
* Heidi Range (1998-1999) 
* Kerry Katona (1998-2001) 

## Discografie
### Albums

|- align=center
|align=left|*Right Now*||2001||09-06-2001||44||17||
|- align=center
|align=left|*Feels So Good*||2002||14-09-2002||6||40||
|- align=center
|align=left|*Ladies Night*||2003||15-11-2003||24||17||
|- align=center
|align=left|*The Greatest Hits*||2004||24-04-2004||35||7||
|}
Groeten Hoond

**Groeten Hoond** (*Canis Maior*) is e starebeeld aon de zuielijke starehiemel.

## Stare
(in volgorde vaan aofnummende helderheid)
* Sirius (α, *alpha Canis Maioris*, ouch wel *Hoondsstaar*, de helderste staar vaan d'n hiemel)
* Adharaz (ε, *epsilon Canis Maioris*)
* Wezen (δ, *delta Canis Maioris*)
* Murzim (β, *beta Canis Maioris*)
* Aludra (η, *eta Canis Maioris*)
* Furud (ζ, *zeta Canis Maioris*)
* Muliphen (γ, *gamma Canis Maioris*)

Zoegenaomde *[[Deep sky object]]s* (astronomische objekte aanders es stare en planete) gief 't bijnao neet in dit starebeeld. 't Einege Messier objek is Messier 41 (NGC 2287), 'n ope cluster. Dit is zjus oonder Sirius te zien en bevindt ziech op 2350 leechjaor aofstand vaan de Eerd

## Trivia
De periode vaan umstreeks 20 juli tot roond 20 augustus weure de Hoondsdaog geneump. Dees benaoming stamp al oet de tied vaan de Aw Grieke. In dees periode kump 't starebeeld Groeten Hoond tegeliek mèt de zon op en is 't dus 's nachts neet ziechbaar. Dees periode geldt es de heitsten tied vaan 't jaor.
Fastfood

**Fastfood** is d'r naam va aeëtesware die vlot gemak en geserveerd kinne waeëre en vuur wieënig geld verkoch waeëre. Dèks gaet 't daobie óm produkte die me thoes allein mer hooft aaf te bakke of op te werme, of woebie dat al gedaoën is op sjpeciaal verkaoppunte vuur 't sjtaoënd op te aeëte of te laote ipakke vuur 't örges angesj op te aeëte. Dit gebuurt dèks bie snackbars.

Ónger fastfood versjtaet me e groeët aantal versjeie produkte. In de westerse welt kint me es fastood vuural deepgevraore snacks zoewie friete, hamburgers en pizza meh aoch bruuëdjes mit gyros, kebab of shoarma en kant-en-klaor verpakde deepvreesmaoltiede. In Aziatische leng gieëft 't kräömkes op g'n sjtraot woeë me noedels, ries en sushi verkaopt die dao aoch es fastfood gezieën waeëre. I Nederland en Belsj zint frikandelle en krokètte bekinde snacks.

Nao d'r Ieësjte Weltkreeg begóste de ieësjte groeëte verkaopesj va fastfood aan hunne opmarsj. Sómmige van dees bedrieve zint oetgegruijd tot de groeëtste multinationals op de welt, zoewie McDonald's, Burger King, Pizza Hut en Kentucky Fried Chicken.

De fastfoodindustrie is 'n groeëte, winsgaeëvende industrie, die gruijt doerdat luuj ummer wieëniger tied numme vuur zelf te kaoëke. Fastfood is dèks óngerwerp va kritiek ómdat 't es óngezond gezieën waert, doerdat 't väöl vèt en wieënig vitamines en anger ónmisbaar sjtoffe haat. Vuural transvètte i fastfood zouwe sjlech zin vuur de gezóndheid. 't Regelmaotig aeëte va fastfood zou 'n belangrieke oerzaak zin va uëvergewich en hart- en vaatkrenkdes.
Bructere

De **Bructere** *(Lat. Bructeri of Boructuari)* waas ein alde West-Germaanse stam, waovan de minse laefde in 't taegewoordige Münsterland, zuujlik van 't Teutoburger Woud van umstreeks 100 v.Chr. tot 350 nao Chr. Later is deze stam opgegaon in de groëtere Frankische gemeinschap.

Over eur is bekind det zeej in verbônd met Cheruske, Ampsivare en andere de Romeinse generaal Varus versloge in de beroemde slaag in het Teutoburger Woud in 't jaor 9 nao Chr. De Bructerische profetes Veleda stônd in hoeëg aanzeen beej eur stam. Volgens Tacitus veurspelde zeej de euverwinning van de Batave geleid door Julius Civilis in eur opstand taege de Romeine. De beste plaats um gegaeves euver de Bructere te vinde is in Soest (Westfalen). De naam van 't dörp Brochterbeck (district Steinfurt) vindt zien oorsprông in de stamnaam van de Bructere.

Volgens Tacitus (35) haet de Germaanse stam Chamave 't land van de Bructere euvergenaome.
:*PULSIS BRUCTERIS AC PENITUS EXCISIS VICNARUM CONCENSU NATIONUM...*
:*de Bructere zien verjaag en bijna oetgeroeid beej einen oorlog met naoburige stamme...*

Toch waordte de Bructeri auk later nog vermeld. Oet 't begin van de veerde ieuw kinne we de Bructerische vorste *Ascaricus* en *Merogaisus*. In 307 waord eur stam verslage door keizer Constantijn. De gevangegenaome vorste leet hae in de arena van Trier veur de wilde biëste werpe.
Op de Peutingerkaart (3e/4e ieuw nao Chr.) waere de *Burcturi* geneump in 't gebied rechs van de *Rien* taegeneuver de staeje *Bonn* en Kölle.

Ein legereenheid van de Bructeri in Romeinse deens wuerd vermeld in de Notitia Dignitatum óet 't ierste kwart van de 5e ieuw nao Chr.
Pizza

**Pizza** is 'n Italiaans gerech wat uëver de ganse welt gegaeëte waert. 't Besjtaet oet 'ne baoëm va broeëddaeg, d'r pizzabaoëm, dae bedèk waert mit versjeie saorte belèk wie kieës, tomate en vlaesj, en gebakke waert in 'ne aoëve.

## Historie
D'r oersjprunk van d'r pizza likt in 't Middellandse Zieëgebeed. I väöl leng rónd de Middellandse Zieë waere al doezende jaore rón broer gebakke, die me es telders gebroekde. In de Aeneis ('n epos uëver 't laeëve van d'r Trojaanse held Aemeas) sjtaet besjrieëve dat Aeneas 'n sjtad (later Roeëme) sjtichde op de plaatsj woeë 'r 'van d'r hónger zelfs de laeggegaeëte telders moos opaeëte',

Al in de 17e ieëw woorte vuurlaopesj van d'r pizza gegaeëte i Napels. In de lieëger bevolkingslaoge bakde me broer die op sjmaak gebrach woorte mit knoflaok, oliefaoëlie en zout. Ómdat väöl luuj gènne aoëve houwe woorte de pizza's óngebakke nao d'r plaatsjelike bekker gebrach. Hie-oet óntsjtónge de *pizzaioli*, pizzabekkers die zelf de pizza makde en aan de luuj verkochte.

In 't jaor 1889 woort d'r Raffaele Esposito, d'r bereumdste pizzabekker va Napels, oetgenuëdig doer d'r kuëning va Italië Umberto I en zien vrouw Margaretha vuur zien sjpecialiteite te make in 't paleis. Sjpeciaal vuur dees gelaegenheid bedach 'r 'ne pizza mit tomatesaus, mozzarella en basilicum: roeëd, wit en greun, de klure van de Italiaanse vaan. Dizze pizza veel bie de kuëningin 't mieës in d'r sjmaak en woort daovuur doer d'r bekker *Pizza Margherita* geneumd. Vuur bekans alle pizza's va huuj is dizze pizza d'r grónd.

D'r pizza waert huuj d'r daag op de ganse welt gegaeëte. D'r pizza wie 'r i West-Europa en de Vereinigde Sjtate gemakt waert is dèks väöl rieker belèk es de originele Italiaanse pizza's en höbbe aoch dèks 'ne zachtere baoëm. Verkaoppunte va pizza's waere *pizzeria's* geneumd. Pizza's waere aoch waal verkoch es fastfood.

## Bereiding
't Daeg vuur d'r pizzabaoëm waert va mael, water, gis, zout en oliefaoëlie gemak. Dit daeg waert geknaeëd en daonao oetgerold of mit de heng oeterein getrokke. D'r baoëm waert belèk mit tomatesaus en pleksjkes of geraspde kieës en eventueel anger besjtandsdaele en es lètste oliefaoëlie. D'r pizza waert op sjtae gebakke in 'ne aoëve op 400 tot 500°C.

## Zuuch ouch
Robonaut

**Robonaut** is 'n projek veur de ontwikkeling vaan 'ne humanoïde robot vaan 't Johnson Space Center vaan de NASA. Deze robot is aanders es aander robots in de ruimte, die miestal geriech zien op 't verplaotse vaan groete objekte. Bij Robonaut geit 't um 'nen hendege robot, dee minsechtege beweginge kin make, um neve 'nen echte astronaut te kinne wèrke.

De mies recente versie, Robonaut2 of R2, geit mèt Space Shuttlemissie STS-133 nao 't Internationaol Ruimdestation ISS, boe heer getes zal weure. 't Weurt d'n ierste humanoïde robot in de ruimte.
Thunderbolt (interface)

**Thunderbolt** (veurheen ouch **Light Peak** geneump) is de naom vaan 'ne door Intel oontwikkelde nuie standaard veur serieel aonsletinge aon computers. De interface is bedoeld um aander interfaces, wie SCSI, SATA, USB, FireWire en PCI Express te vervaange. Door gebruuk te make vaan Thunderbolt kin 't aontal aonsletinge op 'ne computer (de *poorte*) hendeg verminderd weure. De datasnelheid is op dit momint al zoe hoeg (10 Gbps) tot ouch nui technieke wie eSATA en DisplayPort gebruuk devaan kinne make, get wat mèt USB (wat mer de hèlf vaan die snelheid haolt) neet kin. In d'n touwkoms wèlt Intel de koperdraod dee noe gebruuk weurt in de aonsleetkabels vervaange door glaasvezel, boedoor de snelheid kin goon oploupe tot 100 Gbps. Euveriges waor Thunderbolt in ierste instantie ontwikkelt es optische interface, mer woort euvergesjakeld nao koper umtot dat op dit momint gojekouper is.

Commercieel introductie voont plaots in fibberwarie 2011 toen Apple Inc de nui lijn Macbook Pro's presenteerde. In de Macbook Pro weurt gebruuk gemaak vaan de mini DisplayPort connector veur de Thunderbolt-aonsleting.
Eau Claire (Wisconsin)

**Eau Claire** is 'n stad in Eau Claire County in de Amerikaanse staot Wisconsin en tèlt 61704 inwoeners. Eau Claire is de hoofplaots vaan Eau Claire County.
Blauw sjuut

**Blauw sjuut** waor de naam van 'n miedelièws gezelsjap dat ziech tuènde in ironie en sjpot, zoawie ouch de blauw sjuut zelf 'n veurbeeld ies van 'n óndudelik verveurmiedel, woabie me ziech kènt aafvraoge of 't 'n kar of e sjeep ies. Aan boord zoot 'ne ermen haus op 'n troan, dae oetbundig ge-ièrd woort, d'n umgekièrde waereld dus. 

## Etymologie
De naam kump oet 't Latien, carrus navalis, wat karresjeep beteikent. Dit sjeep mèt raar koes euver 't land vare. Traditioneel gebeurde dat in de optochte die ter ière van 't begin van de lente woort gehoute. Daorum weurt 't ouch waal ins verwieseld mèt de beteikenis van carnaval, dat van *carne-vale* ( vaarwel aan 't vleisj) zou sjtamme. Carnaval waor in de zevetiènde ièw in Europa de benaming van de fièste die veuraafgoon aan de vaste. Ein van die festiviteite waor 'n sjeepskar die door de sjtraote woort getrokke, mèt aan boord vermómde fièsvierdersj. Eind fibberwarie woort ter ière van Dionysus of Bacchus, god van de wien, ouch 'n driedaags fiès gevierd. De kèrk haet dees heidense utinge verbónge tot 't fiès van vastenaovend.

## De Blauw sjuut van Heerle
Allewiel ies 't trèkke van de Blauw sjuut oet Heerle 'n traditie in de aanloup nao carnaval. In 1949 sjtarde vanoet de carnavalsvereiniging de Winkbülle, um ziech te óndersjeie van de ander carnavalsvereiniginge in Mestreech, Zitterd, Valkeberg, Aoke en Kölle, de Blauw sjuut mèt róndvaarte door Zuud-Limburg. Me houw dat aafgekeke van 'ne sjeepswage, dae in 1133 door 'ne boer oet Kornelimünster waor geboewd en dae van Aoke via Mestreech, Tongere en St.Truiden nao Zoutleeuw woort getrokke. Woa de sjuut aanlag óntsjtonge d'r wil fièste. 
Es 't gilde van de Blauw sjuut oet Heerle noe mèt de sjuut in sjtad of dörp aanlek of langskump, onder 't motto: 'Ad Narragoniam', mèt sjpas, humor en satire de grenze laote vervage en de luuj bie-ein bringe, zint de drie döl daag (zóndig, maondig en dinsdig van de carnaval) in 't ziech en kènt me ziech goon opmake veur de carnaval.
Bambi

**Bambi** is 'ne Amerikaanse animatiefilm oet 1942. 't Waor ein vaan de populairste jäögfilms vaan 't jaor 1942, en woort geproduceerd door Walt Disney Productions.

Stumme in de film woorte gedoon door Bobby Stewart, Donnie Dunagan, Hardie Albright, John Sutherland, Paula Winslowe, Peter Behn, Tim Davis, Sam Edwards, Will Wright, Cammie King, Ann Gillis, Fred Shields, Stan Alexander, en Sterling Holloway.
Mienekes van Ophaove

**Mienekes van Ophaove**, voloet *Dominicus Hubertus van Ophoven* (Mofert, 24januari 1838 – Bonn, 1926), waas 'ne Limburgse pioneer op 't gebied van de landjboew. Hae is verantjwäördelik veur 'n aanzeenlik deil druuegligkinge en óntginninge in Limburg en Braobantj.

## Laevesloup
Mienekes van Ophaove is in Mofert opgegreudj es veerdje kindj van Peter van Ophaove (12juli 1800 – 16april 1874) en Anna Barbara Frencken.

In 1880 waas hae pechter van 'n boerderie bie Kölle. Hiebie is d'r in aanraking gekómme mit 't gebroek van kunsmès.

### Braobantj
In 1880 koom d'r in 't bezit van e landjgood ónger 't Braobantjse Mill. Veur de óntginning hievan richdje d'r de N.V. Maotsjappie toet Exploitatie van de Landjboewóngernumming Princepeel op, nao 't gelieknamige landjhoes. Nao de meujzame decennialang óntginninge van zien veurgengers, slaagdje hae drin 't gebied van 400 toet 600 ha, in tieën jaor tied, óm te zitte in vröchbare landjboewgróndj.
Róndj 1900 waas d'r eigenieër en directeur van dit landjgood det aevenèns De Princepeel hètj.

't Succes van de Princepeel haet indirek gelèdj toet 't óntstaon van 't plaetske Wilbertsoord.

### Limburg
Veural in Midde-Limburg is de nuuedige gróndj óntgindj. Aan 't inj vanne negetieëndje ieëw begós d'r mit 't druuegligke van Pötbrook bie D'n Deelgaard. Ouch introduceerdje hae in zien gebäörtedörp de kunsmès.
Wiejer waas d'r 'ne lieërmeister van de paters van abdie Lilbosch bie Pej.

Aan 't begin van de twintjigste ieëw óntwikkeldje hae zich toet de belangriekste óntginner vanne Pieël.

## Weiteswaerdig
* De Dominicuswaeg in 't boetegebied van Mofert is nao deze miens verneump. Deze waeg löp nao Pepinusbrögk bie Pej, det hae ouch óntgonne haet.
* In Wilbertoord herinjert de Dominicushoeve nag aan 'm.
V.V. de Sjalevaegers

**V.V. de [[Sjalevaeger]]s** is 'n Nederlands-Limbörgse vastelaovendsvereineging die in mier es ein plaots actief is.

Saer de oprichting in november 2004 is V.V. de Sjalevaegers actief in de Limburgse Vastelaovend. Ein van de doelstellinge, verkenning van 't volledig Limburgse Vastelaovesklimaat is óndertösse 'n eder jaor trökkómmend thema. De Sjalevaegers zeen in de loup van de jaore oetgebreid mit leeje oet ander regio’s, verkrege via glaas-tot-glaas reclame.

## Prinse van de Sjalevaegers
Vanaaf 2009 bie het 5 joarig besjtoan van de Sjalevaeger is er veur het ierjst(j) ein Prinsj out gereupe:
* 2009: Prins Ruud I
* 2010: Prins Pascal I
* 2011: Prins Jasper I
Pletskeskook

**Pletskeskook** is e saort gebak wat bekind is es 'n typisch Limburgs sjtrieëkgerech. Dizze kook waert kawd gemak en kawd gegaeëte. 't Gieëft versjeie recepte vuur dit gerech, meh 't haat ummer es gróndsjtof pletskes (thieëbiscuit), bótter, soeker en koffie.

## Bereiding
De bótter, soeker en 'ne sjeut sjterke koffie waere gemengd tot 'n sjmierbaar crème. De pletskes waere kort in de rest van d'r koffie gedrenk en daonao i óngevier drie riekes va drie gelag en besjmierd mit e läögsjke van de bóttercrème. Hie baovenop kómme da nog óngevier zös va dees laoge pletskes mit bóttercrème pès 't de vorm va 'ne kook kriet. Es lètste waere de ziekante van d'r kook besjmierd en baovenop besjtruid mit hagelsjlaag.

## Variante
Pletskeskook is vuural bekind i Limburg. Boete dees sjtrieëk gieëft 't aoch variante woebie d'r koffie vervange waert doer anger ingrediënte wie cacao. Dizze variant is in de res van 't land bekind es *Arretjescake*. D'r naam van dit gerech kump va Arretje Nof, e (sjtrip)figuur wat es reclaam gebroek woert vuur 't bóttermerk van de Nederlandsche Oliefabrieken (NOF).

Vergeliekbaar gebak is de Belsje krisbaomsjtam, de Italiaanse tiramisu en de Hongaarse Dobos-toert woebie aoch gebroek gemak waert va biscuitlaoge. Aevel is 't gebroek va pletskes uniek vuur dizze kook.
Larisa (stad)

**Larisa** (Nuigrieks: **Λάρισα**) is 'n stad in Griekeland en de hoofplaots vaan 't gelieknaomeg departemint en de periferie (regio) Thessalië. De stad heet op ziechzelf volges de census vaan 2001 113.900 inwoeners. Volges 'n sjatting vaan 2007 heet 't evels al 124.376 inwoeners. De agglomeratie heet oongeveer 250.000 inwoeners. Op Athene en Thessaloniki nao is 't de groetste stad vaan Griekeland. Larisa waor de geboorteplaots vaan de bekinde filosoof Hippocrates vaan Kos.

## Geografie
't Oppervlak vaan de stad gief 122,6 km² en ligk gelege op 61 meter huugde. 't Heet 1.014 inwoeners op de veerkante kilometer.

## Naom
Dèks weurt Larisa gesjreve es Larissa. Soms weurt ouch de lètterlek vertaolde titel Lárisa gebruuk. Op 't Nederlands weurt es ein vaan de wienege taole de dobbel s gebruuk, um verwarring te verkaome: väöl dörper en stei oet de Griekse aajdheid heite naomelek ouch Larisa. In de volksmoond weurt miestal ummer Larisa aongehawwe. Larisa heet häöre naom te daanke aon de mythe vaan de nimf *Larisa*. Dees nimf leefde mèt de Griekse god Akrifius, dee vervolges dees stad zou höbbe gestiech. Me weit neet percies wienie Larisa de officiële naom woort. Dèks liet me ouch in tekste de naom *Akrifius* valle veur 'n stad in de naoventrint vaan Larisa. Me kin neet mèt zekerheid zègke tot Akrifius en Larisa benaominge zien veur dezelfde stad.
Larisa

**Larisa** is 'ne term dee nao Griekse plaotse kin verwieze.

* Larisa (stad), is 'n groete stad in Thessalië
* Larisa (departemint), is 'n departemint in Thessalië
Broenvès

De **Broenvès** (of *gewoene broenvès*; ouch wel **zieverke**; Latiense naom *Phocoena phocoena* (Linnaeus 1758)) is 'ne kleine walvèsechtege oet de oonderorde vaan de Tandwalvèsse en de femilie vaan de Broenvèsse. Taxonomisch gezeen is de broenvès geinen dolfijn. Ze leve in väöl oondepe zieë op 't noordelek haafroond (zoewie de Noordzie), veural in gemaotegde streke; daoboete höbbe ze mie concurrentie mèt versjèllende dolfijnesoorte. Ouch veur de kös vaan 't Belsj en Nederland weure ze gezeen.

## Naom
De naom 'broenvès' is veural Nederlands (*bruinvis*), dewijl aonduiinge wie 'zieverke' in väöl aander Germaanse en Romaanse taole veurkoume (Latien *porculus marinus*, Duits *Meeresschwein*, Ingels *porpoise* [

## Extern links
* De broenvès op de Roej Lies vaan 't IUCN
* De broenvès bij Stiechting De Noordzee
* De broenvès bij SoortenBank.nl
Femme Fatale (album)

**Femme Fatale** is 't zevende album vaan Britney Spears. 't Album kaom 25 miert, 2011 oet. Ein vaan de leedjes op 't album, *Hold It Against Me*, waor al ieder oetgekoume.

## Nómmerlies
# Till The World Ends - (3:58)
# Hold It Against Me - (3:49)
# Inside Out - (3:38)
# I Wanna Go - (3:30)
# How I Roll - (3:36)
# (Drop Dead) Beautiful - (3:36)
# Seal It With A Kiss - (3:26)   	  	
# Big Fat Bass - (4:44)
# Trouble for Me - (3:20)
# Trip to Your Heart - (3:33)
# Gasoline - (3:08)
# Criminal - (3:45)
VMware

**VMware** is een bedrief oet Palo Alto in Amerika dat in computervirtualizatie deit. Eigenaer is 't bedrief EMC Corporation.

## Vreuger

VMware is opgestart in 1998 en het ierste produk dat gelansierd is waas VMware Workstation. Doamit kins ze in Windows 'n anjer Windows masjien drejje.

## Produkte

VMware haet de volgende produkte:

* VMware Player (gratis veur Windows en Linux)
* VMware Workstation (veur Windows en Linux)
* VMware Server (gratis, veur Windows en Linux)
* VMware Fusion (veur de Apple Macintosh)
* VMware vSphere 4 (bare metal, dus neit veur op 'n besjturingssyteem)

## Eksterne paasj

Offisjiele webpagina vaan VMware http://www.vmware.com

## Plaatje van VMware Workstation

Hie-onjer is 't programma VMware Workstation 7 dat drejt op Microsoft 7. In Workstation is het besjturingssysteem OpenSUSE 11.4 gevirtualiseerd.